
      1. fejezet 

      Aurora

      
        – Tudod, hogy mi a baj? – A legjobb barátnőmre pillantottam. Mélyen a szemébe néztem, komolyságot erőltetve az arcomra. – Az, hogy az összes maszkulin férfi kihalt Drakula eltűnésével. Lehet, hogy ezért is van szükségünk a tündérmesékre. 
      

      
        Johanna fejét térdére hajtva kuncogott.
      

      
        – De most komolyan. Gondolj bele, milyen pasikkal van dolgunk! A férfiak nőiesednek a kapcsolatban, a nők meg elveszítik a nőiességüket. És itt nem az anyagiakról van szó. A nő el van nyomva, a munkája nincs elismerve, a férfinak meg a lába nyomát végig kell csókolni. Hát nem! El tudod képzelni, hogy lassan mi viszünk virágot a pasiknak, s nekik nem fog kelleni könyörögni egy csokor gondosan összeválogatott bokrétáért. S ha szeretnénk, hogy megfektessenek, a virág mellé egy lapot is adunk: 
        Óda a férfiasságodon megcsillanó előváladékhoz
        .
      

      
        Johanna grimaszolva nézett vissza rám. 
      

      
        – Úgy érzem, itt az idő, hogy valaki megfektessen, kedvesem.
      

      
        A barátnőm megjegyzését elengedtem a fülem mellett. Most mindent félretéve, a korábbi gondolatmenetemnek semmi köze sincs a feminizmushoz. Büszkén vállalom, hogy szükségem van a férfi segítségére és babusgatására. 
      

      
        – Nem akarok egy másik nővel együtt élni. Bizonyos napokon elég elviselnem saját magam. 
      

      
        Johanna zavartan pillantott rám. A barátnőimmel nem osztottam meg minden titkot a múltamból. Nem mondhatom el nekik azt, hogy az a pasi, akit egy nap beengedek az életembe, nem csak engem kap meg, hanem a múltam okozta szarkupacot is, amit traumának hívnak. De dolgozom magamon. A hitem az egyedüli szuperképességem. Ahhoz, hogy a túlélési üzemmódot ki tudjam kapcsolni a fejemben, szükségem van egy olyan férfia, aki mellett nőnek érezhetem magam; egy olyan pasira, aki tökös annyira, hogy megbirkózzon velem. Szeretem a barátnőimet, de időnként egészséges irigységet érzek, amiért ők megtalálják az utat a boldogsághoz. Csodálom őket, hogy vakmerően bízni mernek a társukban. Johanna könnyedséggel nyit a pasik felé. Filippa meg házas. 
      

      
        A lakásom falait beborító festést nézve elmerengtem. Miért érzem úgy magam, mint aki a kispadról nézi a magánéletét? Minden egy karnyújtásnyira van, mégis elérhetetlen. Van ennek bármilyen értelme? Megfogadtam, hogy nem adom oda magam testileg, sem pedig lelkileg egy olyan férfinak, akivel nem tudom elképzeli a jövőmet. Egy olyan férfira vágyom, aki ki tudja elégíteni a vágyaimat s a felszínen tud tartani, amikor az árnyaim fojtogatnak. Egy olyan félisten, aki előtt bátran lecsupaszíthatom a lelkemet. Egy dolgot tehetek csak a férfiak esetében: az intuíciómra hagyatkozva várhatom az igazit.
      

      
        – Mit miért?
      

      
        Nem is vettem észre, hogy hangot adtam volna a gondolataimnak. 
      

      
        – Miért olyan pasikat vonzok be az életembe, akik úgy néznek ki és úgy viselkednek, mint a pszichopaták? Egy akkora földrészen, mint New York, miért nem találok nekem való párt? Miért nincs minden jó pasinak egy hasonmása? Esetleg kettő. El tudod képzelni, hogy lenne egy olyan weboldal, ahol te rakod a kosárba azokat a külső és belső tulajdonságokat, amelyeket a társadban keresel, majd a futár három napon belül kézbesítené? 
      

      
        Johanna orrát felhúzva rázta a fejét. 
      

      
        – Túl sok a miért. Éppen ezért kellene megnyitnod a szívedet a szerelem előtt. Itt az idő nyitottabbnak lenned a pasik terén. Engedned kellene, hogy végre szeressenek, Aurora. Szeretni és szeretve lenni. Társas lények vagyunk, Rora. A kézbesített fiúk meg unalmasak lennének. Szalagmunka-pasik. Erre az esetre találták fel a vibrátort: ha nem akarsz, még beszélgetned sem kell vele, nincs kínos búcsúzkodás. Az orgazmus is garantált. S a legjobb, hogy minden formában, színben és méretben válogathatsz.
      

      

      
        A barátnőm rám kacsintott, és a kezem után nyúlt. Biztatóan megszorította. 
      

      
        – Még el is nevezheted.
      

      
        Johanna az egyik legjobb barátnőm. Johanna, Filippa és én olyanok vagyunk, mint a testvérek. Három nő három eltérő életúttal, s egyúttal tökéletesen kiegészítjük egymást. Egykeként mindig vágytam arra, hogy legyen egy testvérem. Egészen tizenegy éves koromig őrizgettem ezt a vágyálmot, majd tiniéveimet megkezdve megkönnyebbültem, hogy nincs rajtam kívül senki más, akiért aggódnom kellene. De ennek az emléknek a felidézését tartogassuk egy másik alkalomra.
      

      
        – Meddig tervezel még Markra várni?
      

      
        – Ennyire nyilvánvaló? – tekergettem az ametiszt gyűrűmet beszélgetésünk során.
      

      
        – Nekem igen. Nyolc éve vagyunk barátnők, és ez alatt az idő alatt alaposan kiismertelek. Mint a jó házasok, ismerjük egymás rezdüléseit.
      

      
        Elismerően bólintottam. Tisztában vagyok azzal, hogy milyen szeretetmegvonásban élni, s ezért részben én vagyok a felelős. Alkalmanként elfeledkezem önmagamról, és saját ellenségemként az áldozatot játszom. Ki gondolná, hogy időnként a legnagyobb ellenséged a tükörből néz vissza rád? Minden reggel felveszem a boldogság álarcát, és elrejtem a világ elől azt, ami az albérletem szar állapotú falai között zajlik. Adósság, fizetési felszólítás, magány és az ereimben szétáradó nemi vágy. Ah, az én kielégíthetetlen étvágyam! Na jó, most hazudtam. Egy 185 centi magas, kék szemű, sűrű piszkosszőke hajú, tetovált, ismeretlen pasi két éve pont azt adta, amire vágytam. Ő volt az egyedüli férfi az életemben, akinek egyszer sem kellett GPS-koordinátát megadnom az érzékeny pontjaim megtalálásához. A testem rezgéséből pontosan tudta, hogyan érjen hozzám. Nyitott könyvként olvasta a testbeszédemet. Ja, és erről senkinek sem meséltem. Ez az én szeszélyes kis kalandom volt. Csoda, hogy nehezen tudok túllépni rajta? A felém nyitó férfiak meg sem közelítik a kis kalandomat. Ha becsukom a szemem, a mai napig látom, ahogyan megközelít, az ajka szétnyílását, amikor ledobta magáról az inget, majd ahogyan a karjába vett, a sóhajait… Erre az emlékre elégítettem ki magam minden egyes alkalommal. Hogy van-e neve ennek a pasinak? 
      

      
        – Nem tudom, hogy mi zajlik abban a csinos kis fejedben, de szedd össze magad és húzd ki a ruhatárból az én extra pozitív, kristályokkal kidíszített boszimat. Tudod, mit szoktál nekem mondogatni?
      

      
        Johanna felugrott a kanapéra, majd egyszerre kezdtünk neki a monológnak és egyszerre mutattunk az ég felé.
      

      
        – Bumeráng, sziviii. Amilyen rezgésen vagy, azt küldöd ki az ismeretlenbe, és az Univerzum azt hiszi, ezt kéred vissza. DE! Mi mit szeretnénk visszakapni? Békét, biztonságot, szeretetet, nyugalmat és sikert, szenvedélyt. Hiszünk a vonzás törvényében. Mi csak pozitív karmát küldünk ki, és ezt is kérjük vissza…
      

      
        Johannával nevetésben törtünk ki. Pontosan ezt kellett hallanom, és ezzel a gondolattal rángatott ki Johanna a saját túlgondoló énemből. Azok a depresszív, negatív hangok meg bekaphatják. 
      

      
        – Ha Markot akarod, tudod, mit kell tenned?
      

      
        Bólintottam. A tenyeremet összedörzsölve előre megterveztem minden lépést. Manifesztációs táblát kell készítenem, és ha az égiek is jóváhagyják a kérésemet, akkor teljesül. Ha nem küldenek az utamba valaki mást. Egy olyan férfit, akit nekem teremtettek az égiek, s még a haver barátomat is túlszárnyalja. Az egyedüli gond az, hogy Mark a barátom, és egyben híres szoknyapecér. 
      

      
        – Tudod, hogy nem te írod a játékszabályokat, igaz? Tanulj meg ezzel a gondolattal együtt élni. 
      

      
        Vicces, amikor a saját tanácsodat hallod vissza… mégis teljes mértékben igaz. 
      

      
        Aznap éjjel az ágyban fekve azon gondolkodtam, hogy létezik-e barátság férfi és nő között. Van egy olyan érzésem, hogy nincs – legalábbis akkor nincs, ha sóvárogsz a barátod után és a nyeles aszpirinja után. Vajon a férfiak tudnak úgy barátkozni egy nővel, hogy ne bizakodjanak bármilyen fizetségben? Instán keresgélve Mark képeire csorgattam a nyálam. Gondosan odafigyeltem, hogy ezt úgy tegyem, hogy erről ő ne szerezzen tudomást. Ó, jó Uram, add, hogy az enyém legyen… Addig is, Filippa tanácsát megfogadva, letöltöttem az első velem szembejövő randialkalmazást. Lesz, ami lesz. 
      

      
        A telefonom pityegésére riadtam meg korán reggel. Az órára pillantottam: hat óra. Ki lehet ilyenkor? Hol marad az a szabály, hogy csak akkor keress nyolc előtt, ha gáz van?
      

      
        JOHANNA: Csajok, ezt látnotok kell. Már háromszor végignéztem. Nem bírom abbahagyni a nevetést. 
      

      
        Megnyitottam a linket, és elkezdődött a videó. Nem ismerős a videóban beszélő szőke, felfújt szájú, átszabott arcú, modern szépség.
      

      
        „Hölgyeim, bugyikat felkötni, extra intimbetétet betenni, ciciket kitolni, és nem elfelejteni cselekedni. Biztos forrásból tudom, ahol VIRÁGOZNAK a pletykák. – Kacsintott egyet, majd egy hosszabb lélegzetvételnyi szünetet tartva folytatta: – Hogy a szívtipró agglegényünk feleséget keres. Felkeltettem már a figyelmeteket? Vajon ki lehet az idei nagy ő? Ki lehet a megszelídítésre váró oroszlán? Nem más… mint Mark… Mark Stone.”
      

      
        A számat eltátva igyekeztem feldolgozni azokat a szavakat, amiket az imént hallottam. Igaz lenne, vagy valaki öt perc hírnévre vágyik? S miét betűzte a „virágzik” szót? A videót eddig a percig már ötszázan megosztották. Enyhe féltékenység szorongatta a mellkasomat. Felháborodva ismételtem a szöszi utolsó szavait:
      

      
        – Hölgyeim, vadászatra fel. 
      

      
        Lazaságot tettetve pötyögtem be a barátnőimnek a válaszomat.
      

      
        AURORA: Ó, te jó ég! Alig várom az esti bulit. A mai jelszó: Vadmacskák támadásban, avagy kiéhezett kurvák akcióban. 
      

      
        FILIPPA: Ha ez igaz, megeszem a kalapom. 
      

      
        JOHANNA: Egy tuti: ma telt ház lesz.
      

      
        AURORA: Hallottatok valamit Mark felől? Tudhatja, hogy hírbe hozták?
      

      
        De mielőtt a lányok üzenhettek volna, Mark írt a WhatsApp-csoportunkba.
      

      
        MARK: Ha egy szót is mertek szólni, vagy a videót tovább osztani, én…
      

      

      
        Nem bírtam ki. Három nevető smileyval válaszoltam. Ám a mosoly nem tükröződött a fáradt arcomon. Markot nem olyan rég ismertem meg Filippán keresztül. A férje szoros barátságot ápolt vele és ügyvéd barátjával, Spencerrel. Nagyon izgalmas nap elé néztünk. A kárörvendés mellett egy kicsit azért sajnáltam Markot. Minden két hétben mosolyogva kell végignéznem azt, ahogyan Mark körül idegen nők legyeskednek. Csüngenek rajta, mint az élősködők. Igazán széles palettát állított fel magának hobbi puncik terén. 
      

      
        Egészen estig vártam a készülődéssel, hátha Mark lefújja a latin estet, amit a bárjában rendeznek, de nem tette. Bátor. A szekrényem kinyitott ajtaja előtt álltam egy vékony köntösben. A hosszú, hullámos, mogyoróbarna hajamat fejjel lefelé visszaszárítottam, így még dúsabb hatást nyújtott. Odafigyeltem arra, hogy a hajam hossza takarja a hátamat díszítő line art tetoválásom egy részét. Mi olyat vehetnék fel, ami szexi, magabiztos nő szerepét mutatná? Nem szeretnék kétségbeesettnek tűnni. Hosszas válogatás után a választásom egy fekete, áttetsző topra esett, ami tele volt piros, kihímezett ajkakkal s ehhez fekete színű, rövid bőrszoknyát vettem fel magassarkú csizmával. Indulás előtt még felfrissítettem a korábban magamra fújt, virágillatú Prada parfümöt, amit Marktól kaptam karácsonyra. Most viseltem először ezt az illatot Mark társaságában. Egyedi illat lenne? Elképzelhető, hogy nagy mennyiségben vásárolhatta meg és osztogatta szét a női ismerősei között? Vajon az illat este eszébe juttat egy régebbi hobbi puncit, vagy sem? Hiába a sok kérdés, a mai napig féltem Markot efelől megkérdezni.
      

      
        Stonesban Mark foglalt nekünk helyet. A boxban a kiszemeltemet a fiúk pajzsként ölelték körbe. 
      

      
        – Hogy telt a napod? Nem tűnsz túl boldognak.
      

      
        Mark szemöldökráncolva fókuszált a kezében tartogatott, bronzszínű italra.
      

      
        – Alig tudtam a lakásom ajtaját megközelíteni. Ma már kétszer meg is kérték a kezem. Gyűrűt is hoztak. Nők és férfiak is megkerestek. Úgy nézek ki, mint aki a saját neméhez vonzódik?
      

      
        Jó tudni, hogy ez a legnagyobb aggodalma. Igyekeztem a szám belső részét beharapni, hogy ezzel elrejtsem a kitörni készülő nevetésemet. Bárcsak mind ott lehettünk volna! Főleg, amikor Markot melegnek nézték. Egy dolog biztos: Mark minden pórusából áradt a férfias vadászenergia. Magas férfi szálkásra kidolgozott izmokkal, a bal karját és a vállát tetoválás borítja. Hullámos haja az arcába lógott. A ruházata minőségi. Fehérarany, vékony kis karikafülbevaló díszítette a fülét. Jelen pillanatban mégis megnevettetett fájdalmas arckifejezése.
      

      
        – Mondd csak, a jelöltek féltérdre ereszkedtek úgy, ahogyan kell?
      

      
        Mark szúrós tekintettel nézett vissza rám, hangosan fújtatott, majd bólintott. Nem bírtam tovább türtőztetni magam, s kinevettem szegényt. De mentségemre nem én voltam az egyedüli, aki jól szórakozott a velem szemben ülő férfin.
      

      
        – Ismered a szöszit a videóról? – érdeklődött Spencer, de inkább azt kérdezhette volna meg, hogy ki az, aki nem kíván neki rosszat. 
      

      
        – Elég sok ember megfordul a bárban, egy idő után a női arcok mind összemosódnak.
      

      
        – A bárban, vagy az ágyadban?
      

      
        Nem sikerült a nyelvembe harapnom. Az ajkam felett a rosszkislányos energiám vette át az irányítást. Lehet, hogy a kíváncsiskodásom tudat alatt kihasználja azt a ritka alkalmat, amikor Mark partner nélkül tisztel meg minket a jelenlétével. Bárcsak én lehetnék ma az a női jelölt, aki az éjjel folyamán elfeledteti Markkal a hírforrás okozta zűrzavart! A válaszom hallatán Mark szája széle apró mosolyra húzódott. 
      

      
        – Irigykedsz, kiscsillag?
      

      
        Naná, hogy irigykedem, de ezt nem tervezem az orrára kötni. Mielőtt valami okosat válaszolhattam volna, Spencer hívta fel magára a figyelmet. 
      

      
        – Ki állhat a pletyka mögött? – érdeklődött kitartóan, de mielőtt Mark válaszolhatott volna, Ben felsóhajtott, és a feleségére keze után nyúlt.
      

      
        – Virágoztak a pletykák… Azt hiszem, hogy ez ügyben én vagyok a bűnös.
      

      
        Mind megdöbbenve néztünk Benre, kivéve Filippát. A barátnőm együttérzően pillantott a férjére. Benjamin feltartott kezekkel védekezett: 
      

      

      
        – Az úgy volt, hogy ellátogattam tegnap Violethez, virágcsokrot készíttettem az asszonynak, és az édesanyád irántad érdeklődött. Tudom, hogy folyton a nyomodban szimatol – pillantott Ben Markra. – Annyit mondtam csak, hogy „a szokásos”. Kérdezősködött a nőügyeid után. Azt hittem, megnyugtatom, ha azt mondom neki, hogy Oliviával láttalak együtt az utóbbi időben. Talán nem volt túlzottan elragadtatva. 
      

      
        Mark végigszántott állig érő, hullámos haján.
      

      
        – Tudhattam volna, hogy anyám kavar. Újra.
      

      
        Ben sajnálkozva pillantott vissza Markra. Ebben a pillanatban esett le az, hogy miért emelte ki a lány a videón a „virágoznak az információk” részt. Mark édesanyja virágkötő. Violet nem kispályás. Mark igyekezett leplezni csalódott arckifejezését. Az édesanyja komoly fejfájást okozott neki az ügyben, hogy megfelelő feleséget találjon a fiának. Eközben Mark csak arra vágyott, hogy mindennap más nőt fektessen meg. Nincs ottalvás, vagy közös reggeli. A velem szemben ülő sármos férfi még lehetőséget sem adott a nőknek arra, hogy kötődjenek hozzá. A szabályok egyszerűek és érthetőek voltak. A hobbi puncik nem számíthattak semmi másra, csak szexre. 
      

      
        – Oliviára visszatérve. Láttátok a mai nap második biztos forrásból érkező hírét? Azt írják, hogy Olivia S. Rose modellel egy pár alkottok. Közös fotózások során akarva-akaratlanul egymásba szerettetek. Idézem az írót: „Megszólalnak azok az esküvői harangok?”
      

      
        Összeszorult a gyomrom Filippa szavait hallgatva. Mark újabb pohár italt rendelt.
      

      
        – Szerintetek, ha igaz lenne a hír, akkor Olivia most hol lenne?
      

      
        Úgy gondoltam, itt az idő oldani a hangulatot. Ó, de rég vártam már erre a pillanatra!
      

      
        – Az összes veled kapcsolatos story felér egy stand up comedy-­vel.
      

      
        Mark az ajkaimat vizslatta. Az arcvonásai kezdtek fellazulni. A többieken végignézve láttam, hogy egyetértenek velem. Intettem a pincérnek, hogy hozzon még egy kört, lehetőleg a vízről se feledkezzen meg.
      

      

      
        – Szépfiú, amikor megismerkedtünk, részese lehettem egy nagyon emlékezetes párbeszédnek, melyre azóta is szívesen visszagondolok. Hívhatjuk ezt az én jókedvcsinálómnak.
      

      
        Mark poharára pillantottam.
      

      
        – Neked most szükséged lesz még egy pohár italra… ami egyben az utolsó lesz, és erre az emlékre. Tehát, két évvel ezelőtt Filippáék az otthonukban tartották a jól ismert koktélpartit. Azon az estén ismerkedtünk meg, és te, drága barátom, egy hosszú lábú szöszit hoztál magaddal. Úgy nézett ki a lány, mintha magazinból lépett volna ki. Kezet nyújtva bemutatkoztam, úgy, ahogy azt illik. A „szöszi” a neve helyet feldúltan csak annyit mondott, s most idézem: „Ez a pöcs azt mondja, úgy élvezek el, mint egy mérges kecske.” A kézrázás után az est többi része elhalványult. A mai napig nem tudom, hogy hívták a csajt. Az az egy biztos, hogy nem tudott me-e-e-egkörnyékezni.
      

      
        Spencer italától fuldokolva nevetett, ami még viccesebbé tette a felidézett történetet. Igazam lett. Mark jól szórakozott a történetemen, s a szemei azt sugallták, hogy pontosan tudja, kiről beszélek. A becenév hallatán még talán büszke is volt magára. Ben a bal felén ülő barátja vállát szorongatta. 
      

      
        – Ekkora állat is csak te lehetsz. Emlékszel a csaj nevére?
      

      
        Mark ravasz vigyorral nézett a pohara mögül. 
      

      
        – MK. Mérges kecske. Melissa a…
      

      
        A karma utoléri egyszer, erre itt és most mernék fogadni. Vagy a mai nappal kezdődne az a bizonyos kóstoló? Amíg a gondolataimba merültem, Mark tekintetét éreztem magamon. Megvárta, amíg a tekintetünk találkozik, csak ezután szólalt meg: 
      

      
        – Csak nem rólam jegyzetelsz a táskádban lapuló kis jegyzetfüzetecskédben? Kiscsillag, esetleg naplót írsz rólam? – rajzolt a levegőbe idézőjelet a kezével. A szemkontaktust egyszer sem törte meg. 
      

      
        – Kedves naplóm, Mark ma a fekete ingjében eszméletlenül jól nézett ki… – nézett rám elégedett vigyorral.
      

      
        – Ó, de öntelt valaki!
      

      
        Mark az üres poharát az asztalra tette és felém nyújtotta a karját, majd a táncparkettre vezetett és szorosan magához húzott. Tánc közben az ajka a fülemet súrolta. A közelségétől a szívem hevesebben kezdett verni. Érezhette? Végigsimított a csípőmön. Forró lehelete égette a nyakszirtemet. 
      

      
        – Rossz kislány vagy, Aurora. – A szemét behunyva mélyen beszívta az illatomat. A hangtónusától kiszáradt a szám. – Hmm. Ezt én vettem?
      

      
        Bólintottam.
      

      
        – Tetszik, hogy szemmel tartasz, Kiscsillag.
      

      
        A becenév hallatán a savam csípni kezdte a torkomat.
      

      
        – Ne hívj így! Mondd csak, sok nőt leptél meg ezzel az illattal?
      

      
        Meglepődtem a gyorsan jött a bátorságomon. Ravasz vigyorral nézett rám. A testünk a dallam ritmusával együtt mozgott. Egyik előnye a latin táncestnek, hogy lehetőséget ad vészesen közel kerülni a táncpartneredhez. Ennyi élvezet juthatott nekem Markból.
      

      
        – Te nem tartozol a többi nő közé, bébi.
      

      
        Ezt megint nem tudtam, hogyan értelmezzem. A tekintete és a férfias energiája eloszlatta a gondolataimat. Elfogytak a szavak. A pillanatot a bachata érzéki mozdulatai irányították. Az ujjam hegyével végigsimítottam Mark mellkasának fedetlen részén. Mire az inggombjához értem, a lélegzetvételem is szaporább lett. A tekintetem követte az ujjam irányát. Annyira megízlelném a bőre forróságát! Mark hatására a mellbimbóim majd’ átszúrták a felsőmet. Ebben a másodpercben senki más nem érdekelt, csak Mark. Mielőtt a dal a végéhez érhetett volna, egy mérges szempárral találtam szembe magam. Eddig volt nyugodt az esténk, s a mai nappal undorodtam meg igazán Mark szeretőjétől.
      

      
        – Olivia, mit keresel itt? – irányította Mark a tekintetét a szeretője felé. 
      

      
        – Beszélnünk kell – mért végig Olivia undorodva. 
      

      
        – Négyszemközt.
      

      
        Megszorítottam Mark karját, majd kimentettem magam. Ahogy az asztalunk felé sétáltam, Spencer az arcomat méregette. Néha fura érzés fogott el a pasi kapcsán. Helyes, de nem az én esetem. Sokszor kevert jelzéseket küldött. Egyik pillanatban barátként nézett rám, máskor pedig ízlelgetett a szemével. 
      

      
        Nagyjából harminc perc elteltével Mark is csatlakozott hozzánk. Az ingje érintetlennek tűnt. Ezek szerint nem rosszalkodtak. Megkönnyebbülésemre Olivia rögtön távozott. Több reklámfotón és poszteren láttam már őket együtt, de élőben teljesen más összhatást nyújtottak. Le sem tudod venni róluk a szemed. A látványuk desszert a szemnek. Olivia egy ismeretlen, féltékeny énemet hozta elő. Ez a nő olyan kecses energiát áraszt magából, amely mellett én elhalványulok. 
      

      
        Üdvözöllek, kisebbségi érzés. Én voltam az első, aki Markhoz szólt. A hangnemem kissé gúnyosra sikeredett. 
      

      
        – A barátnőd nem csatlakozik hozzánk?
      

      
        Mark jobb szája sarka ismét felfelé kunkorodott. Elégedettsége kiült a tekintetébe. Johanna eközben a könyökével bökdösött. 
      

      
        – Nem a barátnőm. 
      

      
        Johanna újra az oldalamba bökött. Felé pillantottam. A poharával eltakarta a száját, s úgy tátogott, hogy csak én lássam. 
      

      
        – Nyugi!
      

      
        – Nem semmi hobbi pina. Irigyellek, haver. Az összes legjobb nő megfordul nálad. Ne sajnáld a részleteket. 
      

      
        Spencer szövegétől felfordult a gyomrom. Egyetlen egy intim titkot sem szerettem volna hallani Oliviáról. A figyelmemet azzal igyekeztem elterelni, hogy a táncoló párokat néztem. 
      

      
        Az esténk hátralévő része meglepően nyugodtan zajlott. Nők kiéhezett hada vett minket körül, a távolból figyeltek, s vártak. A hölgyemények ruhakölteménye nem hagyott sokat a képzelőerőre.
      

      
        – Holnap este randim lesz itt, a Stonesban.
      

      
        Kíváncsi vagyok, hogy Markot zavarná-e az a tudat, hogy legyeskednek körülöttem. 
      

      
        – Jó választás, majd szólok Theónak, hogy figyeljen oda. Én Oliviával vacsorázom.
      

      
        Mosolyt erőltettem az arcomra. Nem tudom, mennyi rajzolódott ki az arcomra abból, hogy bántott Mark nemtörődömsége.
      

      
        – Tökéletes. 
      

      
        Kimentettem magam, s a táncparkett felé mutattam. A mozgás segített enyhíteni a feszültségemen. A táncparkettről a mosdó felé vettem az irányt. Épp pisiltem, amikor a táskámban megrezzent a telefonom.
      

      

      
        MARK: Tetszik, amikor féltékeny vagy.
      

      
        AURORA: Kire vagyok féltékeny? 
      

      
        MARK: Nem tudsz jól hazudni.
      

      
        Most mit írjak neki vissza? Igaza van. Nincs okom és jogom féltékenykedni. Mark szimplán a barátom. Ő a csapat férfikurvája. 
      

      
        AURORA: Az italt láthattad a fejembe szállni, szépfiú. Felőlem azt viszel az ágyadba, akit csak akarsz.
      

      
        MARK: Mondjuk, téged?
      

      
        AURORA: Álmaidban esetleg.
      

      
        A következő üzenet borított ki végleg az egyensúlyomból.
      

      
        OLIVIA: Tartsd távol magad a barátomtól!
      

      
        Honnét szerezhette meg a számomat? Nem vagyok hajlandó Mark szeretőjével írogatni, egészen addig, amíg nem lesznek rákényszerítve. 
      

      
        AURORA: Tartsd féken a barátnődet! Ne írogasson nekem, és ne féltékenykedjen.
      

      
        MARK: ???
      

      
        Screenshottal lefotóztam Olivia üzenetét, és továbbítottam Marknak. Itt az idő táncolnom még egyet. Honnét kerültem bele hirtelen Mark szerelmi sokszögébe?
      

    

  
    
      

      2. fejezet

      Mark

      
        Egy félelmetesen őrült hét után úgy tűnik, szétterjedt az a pletyka is, hogy kurvára nem keresek feleséget s nem állok a bár ajtajában vörös rózsával a kezemben, nem nézek kiskutyaszemekkel a női populációra, hátha megszán valaki és hozzám jön feleségül. Anya alapos fejmosása után pár napot L.A.-ben szerettem volna tölteni Tyler unokabátyámnál, de lefújta a találkozót. Lehet, hogy ott lazábban kezelték volna a pletykát? Szombat este szándékosan nem jöttem be a Stonesba, amikor Aurora az előre beharangozott netes randipartnerével találkozott. Olyan édesen felvillantak a szemei, amikor azt hitte, hogy sikerül kicsalnia belőlem bárminemű féltékenységet! A reakció legapróbb szikráját is visszanyeltem. Az igazat megvallva, még nem láttam Aurora körül pasikat legyeskedni, de nem vagyok biztos abban, hogy jelen szeretnék lenni akkor, amikor ez megtörténik. Tuti paraszt lennék a jelöltjével kapcsolatban, s ha a fickó nem szimpatikus, akkor garantáltan elűzném mellőle. Nem vagyok féltékeny típus. Védelmező igen, esetenként birtokló. Aurora a barátom, és akarva-akaratlanul is törődöm vele. Igazából úgy, ahogy nem tartozik hozzám senki, úgy rám sem tarthatnak igényt. S nekem teljesen megfelel az az életvitel, ami szerint élek. A randevú nagy napján Will és David dolgozott. Azóta, hogy megismertem Aurorát, számtalanszor megfordult itt a bárban a barátnőivel, így nem lepte meg az alkalmazottjaimat, mikor megkértem őket arra, hogy tartsák őt szemmel. 
      

      
        Aurorát kínozva abban a tudatban hagytam, hogy Oliviával randizom. Amikor közöltem a többiekkel, hogy a vele kapcsolatos pletykák hamisak, ám mégis találkozom a modell „barátnőmmel-szeretőmmel”, szürkéskék szemei gyilkolni tudtak volna, a pupillái összeszűkültek, az arca kipirult, a hegyes bimbói majd’ átszúrták a felsőjét. Ha mellettem ül, talán még a fogcsikorgatását is hallottam volna. Aurora a visszafogott, kis, ártatlan nő szerepét játssza. Nincs tudatában annak, mennyire dekoratív és vonzó. Teljesen mindegy, hányszor játszadoztam már el azzal a gondolattal, milyen lenne, ha a dús, hullámos, mogyoróbarna haja szétterülne a párnámon s milyen lenne megízlelni őt. Nem engedhetem magamhoz, még ha vágyakozom is utána. Aurora megérdemli, hogy abban az életszakaszomban mozduljak rá, amikor már többre vágyom pár kufircnál. Jelen pillanatban élvezem a szabadságomat, s ezt nem titkolom el a barátaim előtt sem. Minden egyes nő, aki az utamba kerül, pontosan tudja, hogy az én részemről mire számíthat. A puncik pontosan tudják, hogy ki vagyok, s gátlástalanul felkínálják magukat a szórakoztatásom érdekében. 
      

      
        Egy óra tíz perc. Itt az idő átmozgatnom magam. Az állatmenhely felé sétálva igyekszem átnézni a feljegyzéseimet, amit a menhely egyik dolgozójától szeretnék Instagram-videóban megkérdezni. Ezt követi egy beszélgetés az egyik kutyaoktatóval, Rebeccával. Hihetetlen, hetente mennyi állat kerül a menhelyekre a gondtalan állatválasztásnak köszönhetően. Elszomorító, hogy az emberek milyen könnyen megszabadulnak az idősödő kiskedvenceiktől. Új gyermek születése is sok családnál kifogásolható ok arra, hogy megváljanak a szegény állattól. A meggondolatlan állathalmozás is ide sorolható. Cukik a kölyökkutyák, de amint megnőnek, már nem menők. Az a baj, hogy az állatokban több emberség van, mint a gazdáikban. Úgy, ahogy a gyerekeinket neveljük, úgy a kutyánkra is oda kellene figyelni. Könnyebb elverni és éheztetni azt a szegény állatot, mintsem mindennap pár percet rászánni, gyakorolni, és tudatni az állattal az alapelvárásainkat. Nekünk, állattartóknak is egyszerűbb, ha kutyusunk teljesíti a kiadott parancsot. Egyetlen szülő sem hagyta el a gyermekét csak azért, mert már nem olyan cuki, mint régen. Szívügyem az állatmenhelyek kérdése. Igyekszem támogatni ezeket az intézményeket, és személyes győzelmet érzek minden olyan alkalommal, amikor örökbe fogadnak egy-egy kutyát, ezzel új lehetőséget nyújtva az újrakezdéshez. Ezek a szeretetcsomagok semmi mást nem akarnak, csak szeretni és szeretve lenni. Ismerős érzés?
      

      
        A menhely után a konditerem felé vettem az irányt. Edzés közben nehezen tudtam kiverni Aurorát a fejemből. Minden alkalommal, amikor találkozunk, a szemeivel méreget. Bánt, hogy amikor rám néz, a tekintetében némi csalódottságot látok. Nincs elragadtatva az életvitelemmel kapcsolatban. Igazából nem csinálok semmi rosszat. Nem vagyok szerhasználó, nem gépezek, nem züllök. Az egyedüli dolog, amit csinálok, az, hogy kielégítem a szexuális étvágyamat. Gumival dugok, odafigyelek az egészségemre. Nincs ebben semmi elítélendő. Aurorában az egyik legédesebb dolog az, amikor azt hiszi, el tudja fedni az éhes pillantásait. A testbeszéde könnyen olvasható. Az ajka harapdálása azonban rögön elárulja. Minden, Aurorán kitöltendő energiámat az edzőteremben vezetem le… vagy más nőkön. 
      

      
        Péntek este óta nem beszéltem sem Aurorával, sem pedig Oliviával. Amikor Oliviával az extrákat bevezettünk, akkor megegyeztünk, hogy mi nem leszünk egy pár, lehetőség sincs olyanra, hogy majd talán egyszer… Nincs a magánügyeinkről való nyilatkozás és pletykaterjesztés. Nem jelölheti ki a területét más nőkkel szemben, de mégis megtette. Nem büntetem, nem is vagyok rá mérges, csak egy kicsit emlékeztetem a megállapodásunkra. Egy kis távolságtartás pozitívan hat majd rá. Nem vettem fel, amikor hívott, nem is csörgettem vissza. Az üzeneteire sem válaszoltam. Minél jobban visszahúzódtam, ő annál inkább tepert. Cuki… olyan, mint egy kiskutyus, „csak rám figyelj”-szindrómával.
      

      
        Akárhogyan is próbálkozom, nem hagy nyugodni a fiúk megjegyzése Aurora randevújával kapcsán. A fickó olyan vámpíros, kocka külsejű, félénk típus. Nem illenek össze. Ki kell harcolnom Auroránál, hogy a koktélpartira magával hozza. Látni akarom őket együtt. Meg kell tapasztalnom, hogyan hatna rám ez a szituáció. Olyan társat szeretnék Aurora mellé, aki megérdemli őt, s nem fordítva. A legnagyobb tévhit az, hogy a nőnek ki kell érdemelnie a figyelmünket. A szeretet és a törődés olyan dolog, ami ingyen jön. Nem verseny. Nincs mit kiérdemelni.
      

      

      
        MARK: Na, hogy ment az ismerkedés a puhapöccsel?
      

      
        AURORA: Ne nevezd így! Én sem minősítem a nőidet.
      

      
        MARK: Kerülöd a választ.
      

      
        AURORA: Rendes srác, megnevettet. Fantasy filmekbe illő a mosolya… olyan rejtélyes.
      

      
        Mindjárt elhányom magam. Hogy mi? Rejtélyes? Elképzeltem, ahogy Aurora ennek a nyápic fickónak az ölelésében kacarászik, és ettől még bosszúsabb lettem. Minek ásom a saját síromat? 
      

      
        MARK: Fasza. Sok sikert hozzá.
      

      
        AURORA: Hogy állsz a menyasszonykereséssel?
      

      
        MARK: HAHA, ha sokszor érdeklődsz még ez iránt, talán jövő héten hozok is magammal valakit. 
      

      
        AURORA: Tegyél úgy, ahogy szeretnél. Már nem tudsz meglepni. Azonban ha te hozol magaddal valakit, akkor talán én is.
      

      
        MARK: Megbeszélve! Péntek este nálam.
      

      
        Ez könnyen ment. Elégedett vagyok. 
      

    

  
    
      

      3. fejezet

      Aurora

      
        Miért esem bele Mark összes csapdájába? S miért foglalkoztatja ennyire, hogy hogyan ment az estém Mikivel? Az igazság az, hogy a randevú alatt azt hittem, megöl az unalom. Miki átlagos srác, jófiú-alkat, ezzel nincs is baj. Online mégis valahogy olyan másnak tűnt. Beszédesebbnek. Nyitottabbnak. Lazábbnak. Különbözött a többi pasitól. Mondhatni, művészlélek, és az elvont pasik mindig is vonzottak. Élőben azonban inkább nekem kellett őt szórakoztatnom. A csajok szerint megérdemel a fickó egy második randevút, adjunk neki egy kis időt a kibontakozásra. Miki egy szál rózsát hozott magával. Rózsaszínt. A punci színe. Ezzel az egy mondatával megnevettetett, de ha szexben reménykedett, akkor rossz helyen kopogtatott. A nuni színű rózsát meg már inkább nem is említem. Johanna majd’ hátast dobott, amikor elmeséltem a konyhában díszelgő rózsaszál történetét. Épp azon gondolkodtam, hogy lerázom, amikor Mark jelentkezett. Egy unalmas este után kénytelen leszek elszenvedni egy másikat is, méghozzá nézőközönség jelenlétében, méghozzá Mark előtt, aki valószínűleg a véremet fogja szívni egész este. Fel kellene készítenem Mikit valamire? Elképzelhető, hogy Mark bunkózni fog? S mi van, ha meglep és kedves lesz? Van joga Marknak nem tisztelettudónak lennie? Ha bedobom Mikit a mély vízbe a nagy fehér cápa mellé, akkor két opció történhet. Kicselezi a cápát és megtalálja a bugyimba vezető utat, vagy a cápa elkapja és megeszi vacsorára. Esetleg meglep, megismerhetem a férfiasabb oldalát, s ezzel majd felkelti az érdeklődésemet. Ha nem vonzódnék Markhoz túlzottan, Mikinek is könnyebb dolga lenne… az egyedüli gond, hogy Miki a teljes ellentette Marknak. Hogy nunivadász-e? Erre a kérdésre csak akkor kapok választ, ha újabb esélyt kap. A baráti összejövetelre elhozni a frissen megismert fiút olyan, mintha az első szex előtt bemutatnád a pasit a szüleidnek. Mark jelképezi ez esetben az apát, aki örömmel elijeszti a férfijelentkezőket. Megismersz s elfogadsz, vagy megszöksz? Ha Mark csúnyán fog viselkedni, akkor megtalálom a módját, hogy visszaadjam a kedvességét. Egy esetleges találkozó Violettel. Hm, talán ez lenne az utolsó választásom. A szívemre vagy az eszemre hallgassak? Minden rosszban keressünk valami jót. Van egy hetem arra, hogy készüljek, csábítsam Mikit, s részben meséljek a barátaimról. Vajon Mark kit hoz magával? Elkap a szorongás, ha Oliviára gondolok. Mark szeretője olyan, mintha szoborász faragta volna. Külsőleg a csaj tökéletes. Hosszú, szőke a haja, vékony testét szálkás izmok ölelik. Sápadtabb bőr. Kerek, mélyen ülő szeme van, az ajka feltöltve. Első ránézésre, ha definiálni kellene, luxusszépségnek nevezném. Addig szexi, míg ki nem nyitja a száját. A hangja nyávogóan affektálós.
      

      
        Kanyarodjunk vissza Mikihez! A csábos hanglejtésemet a tükör előtt gyakoroltam. A kontaktlistámban megkerestem a Miki-TINDER néven elmentett számot, és a fülemhez emeltem a készüléket. 
      

      
        – Aurora, szépségem, micsoda meglepetés!
      

      
        – Nem tudlak kiverni a fejemből, hallani akartam a hangodat.
      

      
        Nagyot sóhajtott a telefonba. Öklendeznem kellett a saját mondandómtól. Grimaszolva készültem a válasz befogadására.
      

      
        – Új kiállítás nyílik nem messze a lakásomtól. Megnézhetnénk? Mik a terveid a hétvégére nézve?
      

      
        Ah, egy kicsit sem átlátszó, de legalább bírjuk ki az öt randis szabályt… ha addig nem változik a véleményem Mikivel kapcsolatban, véget vethetek a randizásoknak, még a feltételezett szex reménye előtt.
      

      
        – Átgondolom. Szeretnék én is kérdezni valamit tőled. Jövő héten, pénteken elkísérnél egy baráti összejövetelre? Kéthetente találkozunk a barátainkkal, ez amolyan hagyomány nálunk. Ha megismered őket, talán engem is jobban megismersz. Ó, és pia is lesz bőven.
      

      
        – Hű! A barátok jóváhagyására vársz? Nem gyors ez egy kicsit?
      

      

      
        Majd’ kiugrik a gyomrom a helyéről. Miért nem gyakoroltam többet a szöveget? Kínos nevetés után folytattam:
      

      
        – Mm. Még sosem éreztem úgy, hogy elhozzak valakit magammal, s ha eljönnél velem, szombaton akár meg is nézhetnénk azt a kiállítást.
      

      
        Miki lélegzetéből kiérzhető, hogy mosolyog. Szegényem azt hiszi, hogy beleestem a csapdájába. De téved. 
      

      
        – Átgondolom – ismételte el a válaszomat. 
      

      
        Szedd össze magad Aurora!
      

      
        – Hidd el, nekem is új, hogy ilyet kérjek tőled, méghozzá ilyen hamar. De hogy őszinte legyek, unom a randis játékszabályokat. Talán ezúttal nem a megszokott módon szeretnék ismerkedni. Kipróbálnék valami újat. Valamit, ami izgalomba hoz. Megígérem neked, hogy ha kellemetlenül éreznéd magad, nem kell egészen végig maradnunk. Megegyezünk valami jelben, és folytathatjuk az estét máshol. Valami nyilvános helyen. 
      

      
        Nem felejtettem el a 
        nyilvános
         szót alaposan kihangsúlyozni. Ez mellé már csak az hiányzik, hogy térdre ereszkedjek és könyörögjek. Könyörögni egyedül szex közben szoktam. Miki nem szólt egy szót sem, azt hittem, hogy kinyomta a telefont. Csendben várakoztunk. Ciki a csend. 
      

      
        – Ott vagy még?
      

      
        Kifogytam az ötletekből, nem tudtam, mi mást mondhatnék.
      

      
        – Ok, legyen. Majd írd meg, hol és hánykor találkozzunk.
      

      
        Megkönnyebbülve sóhajtottam egyet.
      

      
        – Várom az újabb randinkat. Izgatottságomban a pillangók röpködnek a gyomromban.
      

      
        Még szerencse, hogy nem videó-hívtunk. A mimikám a gyomorrontást tükrözni. Szedd össze magad, Aurora! A péntek estére komolyan fel kell készülnöm. Nem adom meg Marknak azt az örömöt, hogy később kicikizhessen. Nem, nem. Mark pénteken azt fogja látni, hogy bájologva flörtölök majd Mikivel. Az összes pórusom azt üzeni majd: akarlak, te kis vámpíros szájú férfiállat… Csak ne grimaszoljak hozzá. 
      

      
        Miután letettük a telefont, győzedelemi táncot jártam. Miki lesz a plusz egy főm. Johannával meg kell beszélnem, hogy ha szükséges, az este folyamán öltse magára a fasztorlasz szerepét. Szándékosan kerültem eddig a formális vacsorarandevúkat. Egy gyors ital mindig belefér, és nem kell a partneremnek sokat költenie rám úgy, hogy nem várhat szexet a későbbiekben. S mi van, ha a találkozó során kiderül, hogy nem tetszik? Az igazat megvallva, nekem sincs keretem arra, hogy összevissza vacsorázgassak és olyanra dobjam ki a pénzemet, amire nem akarom. Ja, és ritka az a pasi, aki nem felesben fizeti a számlát. Jól jönne most egy influenza, így kihagyhatnám a pénteket és fantasy-fiút is lerázhatnám.
      

    

  
    
      

      4. fejezet

      Mark

      
        Anyának a Stonesból hoztam lattét és friss répatorta-szeletet. Elég volt a pufogásomból. Remélem, anya előbb-utóbb rájön arra, hogy ne üsse bele az orrát a magánéletembe. Már nem vagyok kisfiú többé. Nincs szükségem arra, hogy a hátam mögött osszák ki a lapokat. 
      

      
        – Az én kisfiam. – Anya széttárt karokkal várt. Szorosan megölelt, és puszit lehet az arcomra. 
      

      
        – Hiányoztál.
      

      
        – Répatorta és kávé. A kedvenced.
      

      
        Anya örömmel fogadta a békülő frissítőt.
      

      
        – Hogy érzed magad, kisfiam? Fáradtnak tűnsz. 
      

      
        – Épp csitulnak a körülöttem zajló események.
      

      
        Anya nagyot kortyolt a kezében tartott pohárból. Elmehetne színésznek. Szórakozottnak látszik. A torkom megköszörülésével hívtam magamra a figyelmet. 
      

      
        – Anya, ígérd meg nekem, hogy soha többé nem kavarsz bele a magánéletembe. Kérlek, ne kockáztasd a karrieremet! Felnőtt férfi vagyok. Engedd, kérlek, hogy hadd éljem az életem a saját igényeim szerint. Megbeszéltük?
      

      
        Anyám mosolyogva bólintott, s eközben végigsimított az alkaromon. 
      

      
        – Én csak nem szeretném, hogy egyedül maradj. Észre sem veszed, és vén legényként, magányosan éled majd az életedet. Különleges kisfiú voltál már pici baba korodban is. Tudtam, hogy nem lesz könnyű veled felnőtt férfikorodban sem. Megérdemled, hogy megoszd az életed valakivel. Szeretném, hogy megtapasztald a szerelmet. Kisfiam, én sem leszek már fiatalabb, de legyen, ahogy szeretnéd.
      

      

      
        Ezután már nem beszéltünk többet a magánéletemről. Talán én nem hasonlítok a családom többi férfitagjára. Miért baj az, ha nem akarok megállapodni, s rögtön fejest ugrani az apaságba? Nem vétek az, ha élvezem a szabadságomat. Kiélem magam. Még csak harmincöt éves vagyok. Hányan állapodnak meg csak negyven felett? Anya a szót elterelve különleges virágszálakról, csokrokról kezdett beszélni. A beszélgetés során igyekeztem fenntartani az érdeklődésemet. Az igazat megvallva anya is egy különleges virágszál. Az, aki a virágokat szereti, rossz ember nem lehet. Az én édesanyám egy csodás asszony, s egyben türelmes, példaértékű édesanya. Ugyanakkor hetven százalékban a fejfájásom okozója.
      

      
        A következő pár napom a megszokottnál mozgalmasabb lesz. Szükségem lesz egy megbízható kutyaszitterre. Mióta Alfie-t kölyökkorában örökbe fogadtam az állatmenhelyről, nehezen viseli azt, ha egyedül marad. A kutyaovitól kikészül. Ki lenne az, aki sokat van otthon, és nem okozna neki terhet az, ha Alfie-ra vigyázna? Olyan ember kell, akire rá merem bízni a kutyámat. Ő az én négylábú gyermekem. Alfie egy igazi kis szeretetcsomag. Sok figyelmet igényel, de annál több szeretet ad.
      

      
        AURORA: Remélem, nem feledkeztél el az egyezségünkről.
      

      
        Hogy is nem jutott eddig Aurora az eszembe! Alfie jól kijön Aurorával, s így mindkettőjüket szemmel tarthatom.
      

      
        MARK: Hát hogyan is feledkezhetnék el? Meggyőzted Gyíkarcot? 
      

      
        AURORA: MIKI, és nem Gyíkarc. Szeretném, ha pénteken normálisan viselkednél vele. 
      

      
        Aurora, és az ő üzenetei. Sokkal célszerűbb lenne, ha időnként felhívna, de nem. Marad az üzenetküldésnél, esetlegesen hangüzeneteknél. De az, hogy ő nem a telefonhívás híve, nem azt jelenti, hogy más sem az. Nincs kedvem végtelen hosszúságú üzenetet pötyögtetni. Így hát tárcsáztam Aurorát, aki három csengés után fogadta is a hívásomat.
      

      
        – Szépfiú? 
      

      
        – Jé, működik a telefonod.
      

      
        – Csak azért hívtál, hogy gúnyolódj? 
      

      
        – Részben, de szívességet is szeretnék kérni. Az elkövetkező három napban vigyáznál Alfie-ra? Elutazom munkaügyben, és nyugodtabban alhatok, ha tudom, a kis nyomott orrúm jó helyen van. Persze, ha nem gátolja Gyíkarcot.
      

      
        Aurora gőzmozdonykén fújtat a vonal túlsó végén. Büszke vagyok magamra. Szeretem felbosszantani őt. 
      

      
        Kedd reggel Aurora épülete előtt várakoztam. Alfie pisilt még azelőtt, hogy felvittem volna. Aurora lakásának épülete nem nyújtott valami szívmelengető látványt. A harmadik emeletre felérve Aurora már az ajtóban állt. Köntösben, kócosan. Farokállítóan szexi. Aurorának még a reggel is jól áll. 
      

      
        – Felébresztettelek?
      

      
        Beduzzadt szemekkel nézett vissza rám, miközben Alfie ugrándozva üdvözölte az álomittas szépséget. Aurora lehajolt, s Alfie feje búbját teleborította üdvözlő puszikkal. Jelen pillanatban irigykedtem a kiskutyámra. 
      

      
        – Tudod, hány óra van? Remélem, Alfie még álmos.
      

      
        Szélesre nyitotta a lakása ajtaját s intett, hogy menjünk beljebb. Bevittem egy nagy táska játékot, kutyakaját, jutifalatot, tálakat. Ezt a jövőre nézve talán itt is hagyom. Alfie a lakásba érve elfoglalta a kiskirályi helyét a kanapén. Öt perc futkosás után már horkolt is. 
      

      
        – Gyíkarc?
      

      
        Aurora szemét forgatva nézett rám. 
      

      
        – Mi van vele?
      

      
        – Nincs itt?
      

      
        Szeme flegmán nézett rám.
      

      
        – Nem mintha bármi közöd lenne hozzá, de nem sietem el a dolgokat. Nem mindenki olyan könnyűvérű, mint te.
      

      
        Aurora megjegyzését elengedtem a fülem mellett. 
      

      

      
        – Hányadik randevúnál tartotok?
      

      
        – Mikor jössz Alfie-ért?
      

      
        Minden lehető kérdésemet hárította az új randipartnerével kapcsolatban. A nyakamat merném kockáztatni, hogy nincs oda érte. S ez így nekem tökéletesen megfelel. 
      

      
        – Titokzatos vagy, bébi, ez tetszik.
      

      
        Nem tudtam türtőztetni magam, és a szemébe lógó hajtincset a füle mögé simítottam. Az ujjam hegyével végigsimítottam a nyakán, s finoman rászorítottam a köntöse gallérja alatt rejtőzködő meleg, puha bőrre. Úgy megkóstolnám! Aurora ajkai enyhén szétnyíltak, és egy apró, alig hallható sóhaj hagyta el az ajkát. A testem rögtön reagált a hallottakra. Nem vettem el a kezem rögtön; Aurorán is érezhető volt, hogy jólesik neki az érintésem. A tenyerem irányába döntötte a fejét. Ám ez a gesztus nem tartott sokáig.
      

      
        – Olivia lesz a péntek esti szerencsés? 
      

      
        Aurora azóta nem hozta szóba Oliviát, amióta üzent neki. Tetszik, hogy a féltékenység ott csillog a szemében. 
      

      
        – Nem. Talán leporolom a port az egyik emlékemről. Melissát terveztem felkeresni. Alakul.
      

      
        Zavartan nézett vissza rám. Úgy tűnik, nem emlékszik arra, hogy ki volt Melissa. Még egy okkal több, hogy jelentkezzem nála. Szex közben legfeljebb befogom a száját.
      

      
        – Annyit szerettem volna még mondani, hogy szeretem, amikor a Stonesban randizol. Ha a Gyíkarc mellett bármikor kellemetlenül éreznéd magad, akkor szeretném, hogy tudd, itt vagyok. Mindegy, ki legyen a Gyíkarc ez esetben.
      

      
        Aurora arcvonásai ellazultak. Megvakargattam kis, nyomott orrú kutyám pofiját, majd magamhoz húztam Aurorát. Meg kellett, hogy érintsem még egy utolsó alkalommal. Lehunyt szemekkel pihentette a fejét a mellkasomon, s karjait a hátamon összekulcsolta. A feje búbjához érintettem az államat. Mélyen beszívtam a haja illatát. Talán egy kicsit hosszabbra sikerült ez az ölelés a megszokottnál, de leszarom. Szívem szerint lefejteném róla ezt a köntöst, hogy mindenütt érezhessem a bőre puhaságát. Megesz a kíváncsiság az ügyben, hogy milyen hangot adhat ki, amikor belehatolnak, de mielőtt még átléptem volna egy olyan határt, amit nem szeretnék, távolodni kezdtem. Az ajtóból visszapillantva még egyszer rákacsintottam. 
      

      
        – Aztán kérek Alfiról helyzetjelentést, sok-sok képpel.
      

      
        Mire a reptérre értem, egy fényképes üzenet várt rám. Aurora összebújva feküdt a kiskutyámmal egy szál vékony anyagú hálóingben… 
      

      
        Csukott szemmel fújtam ki a levegőt. Majd, egyszer… Fájdalmasan hosszú utazás áll előttem.
      

    

  
    
      

      5. fejezet

      Aurora

      
        Alfie a tervezettnél tovább maradt nálam, azonban én ezt egy kicsit sem bántam. Marknak előző este kellett volna megállnia a kiskedvencéért, de a repülőgépe késése végett péntek hajnalban érkezett. Az előszobában Alfie energiabombaként rohamozta meg a gazdáját. Mark nyúzottabbnak nézett ki a kelleténél. A szemei alatti karikák arról árulkodnak, hogy a gépen nem aludhatott valami sokat. A haja copfban volt felfogva. Hiányoztak az arcába lógó, hullámos hajtincsei. Szívem szerint megöleltem és az ágyamba invitáltam volna. Nem kell szex, csak alvás és bújás.
      

      
        – Milyen volt az elmúlt pár nap? 
      

      
        Mark a karjába vette Alfie-t, s megpuszilta a feje búbját. 
      

      
        – Izgalmas. Az út kevésbé. Az egyik utas kisbabája egész idő alatt üvöltött. 
      

      
        Mark, a munka-témát elterelve, körbepillantott a lakásomon. 
      

      
        – Gyíkarcnak még mindig semmi nyoma. Remélem, az este alól nem mented ki. 
      

      
        Gúnyosan néztem vissza rá. Még fáradtan is Mikivel van elfoglalva. Koffein nélkül házsártos feleségnek érzem magam. Leszámítva, hogy nincs se kutyám, se macskám, se férjem. Azonban időközönként megkapom Alfie-t.
      

      
        – Ha szeretnéd, partnert cserélhetünk.
      

      
        Mark mosolyát elnyelve próbált bármi kimondatlan információt leolvasni az arcomról, ám a kora reggeli megduzzadt szemeimen kívül semmi mást nem olvashatott le az arcomról. Az ajtónak dőlve abban reménykedtem, hogy nem megy el ölelés nélkül. Vajon Miki ölelése is ilyen jóleső érést hagy majd maga után? 
      

      
        – Készen állsz, kisöreg, ideje indulni.
      

      

      
        Mark szabad karjával maga felé húzott, s egy gyors puszit lehelt az a homlokomra.
      

      
        – Köszönöm, hogy vigyáztál Alfie-ra. Este találkozunk.
      

      
        Mark csak Alfie pórázát vitte el. A jövőre nézve itt hagyta a játékait, kiságyát és a tálait. Amikor ezekre az apró tárgyakra nézek, az jut az eszembe, hogy nem vagyok teljesen egyedül. Jó hatással van rám a kis, döfött orrú francia bulldog. Legközelebb talán én kérem kölcsön Alfie-t. Mark távozása után még visszabújtam az ágyba, de csak forgolódtam. Szorongást keltett bennem az esti találkozó gondolata. Hogyan csaphatnám be az agyamat és az érzéseimet? Nemcsak hogy nem vágyódom Miki után, de bűntudatom is van, amiért félrevezetem. 
      

      
        Gőzölgő kávéval a kezemben leültem az íróasztalomhoz. Egy mesekönyv illusztrációján dolgoztam épp. Szerettem a munkámat. A kreativitás éltet: olyan ez számomra, mint az oxigén. Zavart a csend, így hát lágy zenét kapcsoltam, s neki is kezdem a munkának; amíg dolgozom, nem kell Mikin agyalnom. Ma este fordul a kocka. Nem egy ismeretlen pasi használja ki a nőt, hanem fordítva. Még a végén én leszek Mark női változata… na jó, ez egy kissé dramatikus hasonlat volt.
      

      
        Kora délután dübörgő szívveréssel nyúltam a telefonom után. Minél közelebb volt a randevúm időpontja Mikivel, annál frusztráltabb lettem. A barátnőim tanácsára volt most szükségem. 
      

      
        AURORA: Mennyire kell kicicomáznom magam így, hogy Miki is ott lesz? Izgulok, de fogalmam sincs, hogy melyik férfi ennek az érzésnek a forrása. Ui.: Mark izgatottan várja Mikit.
      

      
        JOHANNA: Csinos legyél. A fekete bőrnadrágban jó a feneked, vegyél fel hozzá egy testre simuló, vékonyabb anyagú bodyt, egy kis cicit villanthatsz. Farokállító, csalogató parfüm. Ne gondold túl. 
      

      
        AURORA: Ach. A hajam feltűzve legyen, vagy leengedve?
      

      
        JOHANNA: Feltűzve. 
      

      
        FILIPPA: Ha lehet, ne ilyen izgatottsággal várd vigyori Mikit. Mark végett ne izgulj, az irányítást csak bízd rám.
      

      
        AURORA: Izgulok. 
      

      

      
        Nevetve olvastam el Filippa barátnőm üzenetét. Johanna tudja csak az igazat a Miki iránti érdektelenségemről. Filippa előtt nem győztem áradozni a randipartnerem művészeti ízléséről, erős karjairól… Egyáltalán nem izmos, de véletlenül Mark felé kalandoztak a gondolataim és elszóltam magam. Talán túlzásokba is estem, de az elterelő hadművelet kezdetét vette, úgyhogy nincs olyan, hogy túlzás. Egy dolgot el kellett ismernem: különleges arca volt. Szögletes állkapcsa kiemelte felefelé kunkorodó, telt ajkát, sötét barnaszemeit vastag, hosszú szempillák védelmezték. A rövidre nyírt, sötétbarna haja lehetne egy kicsit hosszabb, de így is cuki. Nyúlánk alkat. Ha pontosan leírom, Miki olyan, mintha egy turmixgépbe betennénk Supermant és Drakulát. A gyors keverés után megkapjuk a randipartneremet, s itt most nem véres turmixra gondolok. Az előző gondolatomtól kirázott a hideg, mégis igaz volt. 
      

      
        A zuhany forró vízsugarai fellazították az izmaimat. Ha ma és holnap megfogna Mikiben valami, talán még az ágyamba is beengedném. Nem kell sok, csak egy icipici szikra… csak annyi, hogy elkanyarodhassak Marktól. Belebújtam a puha köntösömbe, a hajamat betekertem egy kisebb törcsibe. Fogat mostam, és kezdhettem a készülődést. Johannának szót fogadva, nem agyaltam túl a készülődést. 
      

      
        Bizakodjuk a második randevú csodájában. Elég az önsajnálatból! A kanapéra huppantam. Csessze meg az ötrandis szabály! Itt az idő eltörölni a cölibátusomat. Rám fér már egy kis lazítás. Nem emlékszem arra a dátumra, amikor legutóbb valakivel meztelenül ölelkeztem volna a takaró alatt. Ez az az intim pillanat, amikor elengeded az irányítást. Becsuktam a szemem, és magamba szívtam ezt az érzést. Éreztem, hogy a fantáziaképtől felgyorsult a pulzusom. Az ajkaim enyhén szétnyíltak, s nehezebben vettem levegőt. Hangolódhatnék az estére egy orgazmussal. Kapóra jött, hogy pucér voltam a köntös alatt.
      

      
        Az orgazmus hullámát még nem lélegeztem át, amikor Mark neve felvillant a telefonom képernyőjén. Ha versenyzünk, akkor én irányítok. Pihegve fogadtam a hívást. Mark elhallgatott.
      

      
        – Mm. Zavarok?
      

      

      
        Mosolyogtam. A szemem lehunyva tovább cirógattam a mellemet. 
      

      
        – Attól függ… Ha telefonszexről van szó, akkor nem.
      

      
        Mark sóhajától össze kellett, hogy szorítsam a combom.
      

      
        – Ne csábíts, bébi!
      

      
        Elképzeltem, ahogyan az ujjaival végigszánt piszkosszőke haján.
      

      
        – Mit szeretnél, szépfiú? 
      

      
        – Csak ellenőrzöm, nem mented-e ki magad a ma este alól.
      

      
        Válaszképpen csak kuncogtam. 
      

      
        – Akkor nemsokára nálam.
      

      
        A tükör előtt forgolódva nézegettem magam. Jót tett a maszturbálás. Fénylett a szemem, és kisimult az arcom is. A nappali kis asztalán pityegett a telefonom. A kanapéra dőlve olvastam el az üzenetet. Tűsarkú bokacsizmába bújtatott lábam összekulcsolva nézett szemet a plafon repedezett festésével.
      

      
        MIKI: Szépségem, félóra, és indulok.
      

      
        Addig, amíg nem tudok Mikiben száz százalékig megbízni, nem árulom el a pontos lakcímemet. A biztonság az első. Úgy egyeztünk meg, hogy a metróban, félúton találkozunk. 
      

      
        A szerelvény korlátjának dőlve utaztam, nem volt sok ember a kabinban. Munka közben sokat ültem, úgyhogy jólesett álldogálnom egy kicsit. Még így, magassarkúban is kiszállhatnánk esetleg egy megállóval hamarabb. Nézelődtem utazás közben. Vártam, mikor jelenik meg a fantasy arcú fiúkám. A negyedik metrómegállónál Miki is felszállt. Induláskor üzentem neki, hogy melyik szerelvényben talál majd meg. Amikor megpillantott, a szája széle még kunkoribb vonalra húzódott. Hogyan lehetséges ez? A ma esti tekintete olyan Drakulás Grincs. Cukibb volt, mint amire emlékeztem, s ez őszinte mosolyt csalt az arcomra. Lehet, hogy a mosolya lesz a gyengém? Ú, meglenne a szikra? Ez gyorsan ment. Vajon milyen szöget zárhat be az ajka széle nyalás közben? A gondolataimból felocsúdva Miki már vészesen közel állt hozzám. A testünk szinte egymáshoz simult. A bőrkabátom cipzárját nem húztam fel teljesen, így a melleim hívogató látványt nyújthattak Miki számára. Randipartnerem a hátam mögötti korlátért nyúlt, s a jobb orcámhoz érintette az ajkát. Egy félénk puszival üdvözölt. A torkomon akadtak a szavak.
      

      
        – Dögös vagy. Kihez is megyünk pontosan?
      

      
        – Markhoz.
      

      
        Bólintott. Rám mosolygott, majd újra megszólalt: 
      

      
        – Megszoksz, vagy megszöksz, igaz?
      

      
        – Mm. Ahogy mondod.
      

      
        Miki a kezében tartott rekeszt megemelve jelezte, hogy nem érkezett üres kézzel.
      

      
        – Ha nem lenne ennek a Mark barátodnak jó söre.
      

      
        Miki megjegyzését igyekeztem elengedni a fülem mellett. Nem tudom, hogyan reagáljak ilyen helyzetekben. Amikor megállt a metró, egyszerre mozdultunk a kinyíló ajtó irányába. A korlátot elengedve Miki keze belegabalyodott a magasra feltűzött copfomba, ezzel hátrarántva a fejemet. Egy másodperc erejéig újra találkozott a pillantásunk. Ám nem szemezhettünk sokáig, ha nem akartuk, hogy az arcunk előtt záródjon be a szerelvény ajtaja. Volt valami különös Miki szemében. Összezavart. 
      

      
        – Ó, bocsi.
      

      
        Lenne egy ikertestvére? Ez nem az a zárkózott srác, akivel egy hete randiztam. Volt egy olyan röpke pillanat, amikor azt hittem, hogy megcsókol, és inkább utazna még pár megállót, csak úgy elveszve egymás tekintetében. De nem tette. Miki egész végig úriemberként viselkedett, ami összezavaróan pozitívan érintett. Az utcán sétálva a keze lazán lógott a teste mellett, meg sem próbált a kezem után nyúlni. Tisztelettudóan közelített felém. Így, hogy nem voltam oda érte, nem zavart annyira, hogy nem akart hozzám érni, de mégis akartam, hogy késztetést érezzen arra, hogy megfogja a kezem. Helló, női logika! Ha túlzottan hiányzott volna az érintése, hezitálás nélkül a keze után nyúltam volna, vagy belekaroltam volna. De a metróban az az egy másodperc elgyengítette a térdemet. Az emócióim harcoltak gondolataimmal. Miért nem érez késztetést arra, hogy hozzám érjen, vagy csak hogy a kisujjunk összeérjen? Egyébként is milyen az a pasi, aki a második randin meg sem próbálja megfognia a nő kezét? Tiniként ez menő volt. Sétálni, beszélgetni, s ezközben egymás kezét fogni. Mi a gond velem? Mit akarok Mikitől? Rápillantottam, de csak magyarázott valamit a kezében tartott sörről, nem hallottam a zagyvaságot a saját belső hangomtól, így csak annyit tudtam mondani, hogy „Hmm. Nem igazán értek a sörökhöz.” Miki azonban folytatta a témát. Egy pillanatra visszakalandoztak a gondolataim Mark irányába. Ő még a kabátzsebébe is bedugta a kezem, ha úgy látta, hogy fázom. S ekkor szólalt meg az a jól ismert hang: „Csakhogy ő nem Mark. A kedves barátod ma este más nőt fog dédelgetni, és nem téged, úgyhogy, Aurora Miller, szedd össze magad!” 
      

      
        Már közel járunk Mark lakótömbjéhez, amikor a figyelmét felém irányította. 
      

      
        – Remélem, nem gond, hogy ma virág helyett sört hoztam. Mire hazaérsz, a gaz úgyis elszárad.
      

      
        Huh. Gaz? 
      

      
        – Az a fontos, hogy ne maradj szomjan. 
      

      
        Ebben a pillanatban hálás voltam, hogy a sörét fogja a kezem helyett. Kitisztult a fejem. Az emócióim úgy szerettek volna lecsitulni, hogy ciki helyzetbe hozzanak. Elkapott a nevetőgörcs. Nem bírtam visszanyelni. Fájt az arcom a nevetéstől. Egyszerre ürült ki belőlem az egyhetes feszültség és szorongás. Miki eközben szemöldökét összehúzva nézett rám. 
      

      
        – Jól vagy? 
      

      
        – Mm, csak vicces vagy.
      

      
        Ez a nevezés igazán jólesett. Most már érzem magamban az erőt, hogy szembenézzek Markkal. 
      

      
        A lakótömb folyosójához érve Miki félénken rám pillantott. 
      

      
        – Ki is az a Mark?
      

      
        Bátorító mosollyal pillantottam felé.
      

      
        – Ő csak Mark, egy haver. Ne csinálj belőle nagy ügyet.
      

      
        Az előcsarnokon körbepillantva Miki egy újabb ismeretlen énjét mutatta be.
      

      
        – Nincs lift? 
      

      
        Mark lakásába évre Miki értetlenül nézett rám. A csábító, kunkori ajkai egyenes vonalba húzódtak. – Szólhattál volna, hogy nem csak egy szimpla „Markhoz” jövünk.
      

      

      
        Épp ezért nem szóltam arról, hogy ki is Mark valójában. Most, hogy leszakítottuk a fájdalmas ragtapaszt, remélhetőleg problémamentesen folytathatjuk az esténket. 
      

      
        – Számomra ő egyszerűen csak Mark. Ahogy te mondtad, szimplán haver. 
      

      
        – A jobbik ingemet vettem volna fel, ha tudom, kihez jövünk.
      

      
        Hű! A torkomon akadtak a szavak. Tehát ha kell, Marnak kiöltözik, nekem meg nem. Hát ez nem éppen bugyiáztató momentum. Úgy érzem, kiugrott az első figyelmeztető jel. A házigazda azonban a legcsábosabb vigyorával fogadott minket. Úgy haladt felénk, mint Mitch Buchannon. Anyám! Mélyen kigombolt, ropogósra vasalt fekete inget viselt, ami bepillantást nyújtott formás felsőtestére, fekete, szűk, szaggatott farmerrel. A hullámos, frissen mosott haja az állát simogatta. Ah, de végigfésülném a haját az ujjaimmal! Nagyon sok dolgot csinálnék vele. Szomjaztam az ajka után. A felhajtott ingujja alól kilátszott a kartetoválása. A látványtól hirtelen kiszáradt a szám. Éreztem, hogy elönti a pír az arcomat. Mark szeme az arcomról a mellemre vándorolt. A testem válaszképpen reagált Mark energiáira. Megkeménykedett mellbimbóim az áttetsző pólóm alatt majd’ átszúrták a fekete csipkemelltartót, ami a mai napon inkább díszként szolgált. Ez a fehérnemű amolyan desszert a szemnek. 
      

      
        – Aurora, bébi!
      

      
        A karját a derekamra csúsztatta, s cuppanós puszival üdvözölt. Ám most nem a megszokott homlokpuszit kaptam. Az arcomat puszilta meg. Az ajka vészesen közel volt az ajkaim széléhez. Tudta, hogy mit csinált. Ezzel az apró gesztussal kizökkentett az egyensúlyomból. 
      

      
        – Dugni való vagy. Ma este lesz a nagy nap?
      

      
        Mark rám kacsintott a mondat utolsó részénél. Mondandójából remélhetőleg Miki nem hallott egy szót sem. Nem akarom, hogy Miki kellemetlenül érezze magát a barátaim körében. Az arcom belsejébe harapva igyekeztem elrejteni a bók okozta mosolyomat. Remegni kezdett a diétára fogott, kiéhezett alfelem. Mark a figyelmét ezúttal a partnerem irányába fordította. Úriemberhez méltón bemutatkoztak egymásnak, de a bemutatkozás végén kandúrharc módjára szorongatták egymás kezét. A partnerem védelmére kellett kelnem. Nem tudtam, hogy ovisok között leszek ma este. 
      

      
        – Hahó, mindenki, ő itt Miki. 
      

      
        Mark szabadon lógó keze után nyúltam, és megszorítottam a csuklóját. Beljebb lépve körbemutattam a termen, és mindenkit bemutattam a kis vigyorimnak. A barátaim mind kedvesen fogadták Mikit. Markot leszámítva. Mire Johanna mellé léptem, megakadt a szemem Melissán. S ekkor esett le, ki ő. Mark hiába mondta korábban azt, hogy talán repetázik Melissánál, nem emlékeztem arra, ki is volt az a Melissa. A barátnőm fülébe súgtam, hogy Mark partnere az a bizonyos mérges kecske, akiről a latin bulin meséltem. Egy pár lélegzetvétel erejéig egymás kezét szorongattuk, s szemkontaktussal közöltük egymással a mondandónkat. Johanna erőt gyűjtve belekarolt Filippába, s Mark otthonának belső terével kapcsolatban kezdett magyarázni valamit, majd a fülébe súgta az újonnan szerzet információt. Én pedig az ajkam harapdálásával igyekeztem átlélegezni a kitörésre váró, kettes számú röhögőgörcsömet. Önuralom, Aurora – figyelmeztettem önmagam. Nem esek bele még egyszer Mark csapdájába. Miki értetlenül nézett rám, hogy mi is történt az előbb. Tuti azt hiszi, kattant vagyok.
      

      
        – Ilyen gyorsan lecsekkoltak a barátnőid?
      

      
        Bocsánatkérően néztem vissza rá. Egy embert hagytam még eddig figyelmen kívül.
      

      
        – Melissa, örülök, hogy újra látlak.
      

      
        A leányzó értetlenül nézett rám; úgy tűnt, én nem voltam olyan emlékezetes az ő számára, úgyhogy újra bemutatkoztunk egymásnak. Melissa ezúttal nem tett semmi emlékezetes megjegyzést. Mark átkarolta a partnere vállát, majd kacsintott egyet. Ezt észrevéve Miki szégyenlősen feszengett mellettem. Kezdődhet-a-show tekintettel nézett ránk.
      

      
        – Miki, mesélj magadról!
      

      
        Mark felém biccent a fejével.
      

      
        – Aurora nem sokat mesélt rólad. 
      

      
        Szúrós pillantásokkal figyelmeztettem. 
      

      

      
        – Programozó vagyok egy magáncégnél. Harmincéves. Együtt élek a testvéreimmel. A bátyám, Tom, bankár, Noel, az öcsém, pedig barista. 
      

      
        Mark türelmesen hallgatta a jobb oldalamon álló férfit.
      

      
        – Mi a kedvenc állatod?
      

      
        Miki homlokráncolva nézett Markra.
      

      
        – Nem igazán vagyok oda az állatokért.
      

      
        Mark egy pillanatra lefagyott, majd a szokásos pöcs énjét elővéve folytatta: 
      

      
        – Mik a terveid Aurorával kapcsolatban?
      

      
        Szó nélkül tátogtam Marknak, hogy 
        elég
        .
      

      
        Miki rám pillantott, a vállamba bökött. A mosolya magabiztosan kunkorodott felfelé.
      

      
        – Alakul.
      

      
        Úgy tűnt, Mark elfogadta Miki válaszát. Bólintott, és Margaritát nyújtott felénk. A partnerem azonban elutasítóan emelte fel a kezét.
      

      
        Sörös típus vagyok. Az asztalra tett rekesz felé bökött a fejével. Én azonban alig vártam, hogy a koktél ellazítson. Máskor izgatott voltam a közös találkozók végett. Köztem és Mark között minden egyes alkalommal kicsit érezhetőbben sistergett a levegő, s úgy tűnik, ez ma sincs másképp. Spencer a kezében tartott sörösüveget Mikiéhez koccintotta. 
      

      
        – Dettó.
      

      
        Örültem, hogy Spencer megtörte a csendet. A koktélom ízlelgetése közben megrezzent a farzsebemből kilógó telefonom. 
      

      
        MARK: Tévedtem. Nem Gyíkarc. Aludttej. Mi az, hogy nem állatbarát? Ki kell iktatni. Ez nem vicc. Nem vagyok elragadtatva. Nem oké a gyerek.
      

      
        Felháborodva fújtattam egyet. Kit érdekel, hogy nincs elragadtatva? Amíg Miki a lakás kilátásával volt elfoglalva, gyorsan bepötyögtem a válaszomat.
      

      
        AURORA: A kecskéd ma is mekegni fog az éjjel?
      

      

      
        Mark háttal állt, a konyhapultnak támaszkodva. A válla fölött rám pillantott.
      

      
        MARK: Csatlakozhattok.
      

      
        AURORA: Viselkedj, kérlek! Ja, és nem neked kell megfelelnem pasik terén. Nem vagy az apám.
      

      
        Mark vigyorogva nézett rám.
      

      
        MARK: Nyugodtan hívhatsz apucinak.
      

      
        AURORA: Te, és az a nagy szád. 
      

      
        Itt döntöttem el, hogy próbára teszem Markot. Az érkezésünkkor úgy tűnt, hidegen hagyja, hogy kivel fekszem le. Jöhet az öklös, szépfiú. 
      

      
        AURORA: Rég nem szexeltem, úgyhogy ne baszd el az estémet. 
      

      
        Mark válasz nélkül hagyta az üzenetemet. A telefonját visszacsúsztatta a farzsebébe. Felpaprikáztam. Szigorúan nézett rám. 
        Szívesen
        , gondoltam magamban. Bosszús leszek, ha elképzelem Markot, ahogyan más nőt kényeztet. Kvittek vagyunk. Igyekszem elkerülni azt, hogy Mark a bőröm alá férkőzzön. Észrevehető volt, hogy a barátaink tekintete kettőnk között cikázott. 
      

      
        Nem sikerült még egyelőre a partneremről fantáziálnom. Félek őt elképzelni, ahogyan elveszik a lábam között. A gondolattól valamiért eddig mindig kirázott a hideg. Tettem Miki felé pár lépést.
      

      
        – Minden rendben? – Végig simítottam az ingje szegélyén. A kezem után nyúlt, majd az ajkához emelte. Ettől a csekély gesztustól elmosolyodtam. Nehezen igazodtam el rajta. S hogy őszinte legyek, saját magamon sem. 
      

      
        – Túlélem.
      

      
        Miki a figyelmét visszairányította Markra.
      

      
        – Nem semmi lakásod van, öregem.
      

      

      
        Mark elismerően bólintott. 
      

      
        – Azonban hiányolom, hogy nincsenek tele a falak a rólad készült poszterekkel.
      

      
        Mark hosszabbat kortyolt az italából. A szeme köztem és Miki között járt. 
      

      
        – A hálóban, az ággyal szemben találsz egy s mást, ha kíváncsi vagy rá, nyugodtan nézd meg.
      

      
        Miki bólintott, és a kezem után nyúlt. Én azonban lesokkolva néztem vissza rá. Mindenki hasonlóan döbbent kifejezéssel nézett ránk. Mark a megmentésemre sietve megköszörülte a torkát. 
      

      
        – Csak poén volt, tesó. Itthon nincsenek rólam poszterek.
      

      
        Miki kuncogással leplezte a feszültségét, majd felhajtotta a söre maradékát. Azonban válaszokra vadászott. 
      

      
        – Hol tartod őket?
      

      
        Mark hezitált a válaszadással. 
      

      
        – Digitális formában tárolom őket. Az arcom úgyis ott díszeleg a kirakatok többségében… Talán a barátnőd ágya felett is találsz egyet. – Mark rám kacsintott. 
      

      
        Szótlan maradtam. Szúrós pillantásokat küldtem Mark irányába. Miki számára az arckifejezésem mindent elárult. Johanna lépett mellém. Belém karolva nyújtott egy kis vigaszt. Tökön rúgom-tekintettel néztem a barátnőmre. Szerencsémre itt volt Filippa, ő megteszi helyettünk. 
      

      
        Mark egész este szinte alig szentelt figyelmet Melissára. A szemében reflektorfényben álltunk Mikivel, és ezt ő sem hagyta szó nélkül.
      

      
        – Figyelj, tesó, nem a saját nődet kellene szórakoztatnod? Aurorát bízd csak rám. – Miki a derekamra csúsztatta a kezét, és szorosan magához húzott. 
      

      
        Mark nem válaszolt, de a szeme kékje sötétre változott. Büszkeségemben puszit nyomtam Miki arcára. Úgy érzem, a partnerem szerzett magának egy nagy piros pontot. Ahogy körbenéztem a termen, nem csak nálam. Visszanyalt a fagyi. Gúnyosan vigyorogtam Markra. Még a végén a Miki megérdemel egy igazi faroksimit. 
      

      

      
        – Túlzás Aurorát a nődnek szólítanod. Az ötödik randevút még meg sem közelítettétek – nézett vissza a partneremre Mark ravasz vigyorral. 
      

      
        Honnét tudja, hogy nem találkoztam vele időközben? Alfie több napig nálam volt, de ez nem azt jelenti, hogy nem mehettem el otthonról. Bocsánatkérően pillantottam a partneremre. Nem tudtam, hogy mire számítsak, és azt sem, hogy mit mondjak. Na, ezért nem mutattam még be senkit sem a barátaimnak. Nem mintha lett volna kit bemutatni. Most jött volna az, hogy közbelépek, és megmentem a potenciális férfijelöltemet. De Marknak részben igaza volt. Az igazság másik oldala az, hogy élveztem Mark figyelmét. Önzőség, tudom. Kurva nagy önzőség. Miki elgondolkozott, cikázott a tekintete köztem és Mark között. Hosszas hallgatás után Melissa törte meg a kínos pillanatot.
      

      
        – Mi sem randiztunk még ötször.
      

      
        Mark elmosolyodva simított végig a partnere hátán. 
      

      
        – Mel, mi átugrottunk pár randin. – Az oldalán álló nőre kacsintott. Melissa zavartan nézett ránk. Mark újra felénk irányította a figyelmét. Taplóként kezdett viselkedni. Ez azonban nekem egy kicsit sem tetszett. Különbség van a csipkelődés és a bántás között. Hiába szóltam neki, hogy álljon le, ő ezt figyelmen kívül hagyta. Az összes figyelmeztetésem mintha csak olajat öntött volna a tűzre. Az egész este hármunkról szólt, a többi résztvevő meg csak a díszlet része. Még nem tapasztunk eddig ilyet. Mark szinte kikelt magából. 
      

      
        Miki csalódott tekintettel nézett rám, majd Mark felé intézte a szavait: 
      

      
        – Érdekes. Aurora csak Marknak nevezett. Nem tudtam, hogy egy párt alkottatok. Elég beteges ez így. Ha dobtad a csajt, akkor most mit játszod itt magad? Igaz, amit a hírességekről mondanak. 
      

      
        Ezután Miki az összes figyelmét felém fordította. Megvetően végigmért. 
      

      
        – Te meg minek kelleted itt magad?
      

      
        Éreztem, hogy megnyúlik az arcom. Könnyek kezdték csípni a szemem, de nem engedem, hogy Miki sírni lásson.
      

    

  
    
      

      6. fejezet

      Mark

      
        Elégedettséget érzek az alakításommal kapcsolatban. Aurora zavara rendkívül édes volt. Egész este méregetett. Bírom, amikor felfal a szemével. Mégis, amikor ez a senkiházi hozzáért az én Aurorámhoz, elveszítem a türelmem. Ja, és az üzenete? Ha azt hitte, hogy hagyom, hogy ez a nyálarc megdugja, hát téved. Ha szexelni akar, oké, de ne bökje az orrom alá. Mi a fasz? Nem tudom visszafogni magam, még ha akarom sem. A szám és az agyam külön utakon járt. Azt hiszi, segítek behálózni a faszit, vagy mi? 
      

      
        Éreztem, hogy elfehérednek az ujjaim, ahogy Melissa bőrébe kapaszkodtam, amíg ez a puhapöcs megszégyenítette Aurorát. Nem tolerálom, hogy bárki is lekezelően beszéljen vele. Gyíkarc beszéde közben Aurora egészen végig a fejét rázta. 
      

      
        – Barátok vagyunk, ez az igazság.
      

      
        Aurora felém mutatott.
      

      
        – Mi sosem alkottunk egy párt. Mi még…
      

      
        Gyíkarc nem volt megelégedve Aurora válaszával. 
      

      
        – Na persze!
      

      
        Ebben a pillanatban elvörösödött fejjel Aurora felé dőlt, amitől Aurora ijedtében ugrott egyet. Már éppen Gyíkarc felé vetődtem volna, hogy megvédjem Aurorát, amikor valaki hátulról visszarántott. A kéz szorításából ítélve Ben vagy Spencer lehetett. 
      

      
        – Nyugi, tesó, levegőzzünk egyet!
      

      
        A szorítás azonban nem lazult, csak nézni tudtam Aurorát, amíg Gyíkarc magyarázott. Ha azt hiszik Benjaminék, hogy kimegyek és rágyújtok egy laza szivarra, tévedtek. Még sosem láttam eddig Aurorát így. Befeszült tartással állt, alig vett levegőt, a talajt nézte. Mikor puhapöcs befejezte a mondandóját, kihúzta magát s ránk pillantott. 
      

      

      
        – Örülök, hogy megismerhettelek titeket, de más programom is van még az estére nézve.
      

      
        A srácok már elengedték a kezem, de még mindig mögöttem álltak. 
      

      
        – Kikísérlek – mutattam az ajtó irányába.
      

      
        – Ne fáradj.
      

      
        Gyíkarc levegőnek vette Aurorát, s az ajtó felé vette az irányt, majd megtorpant. Visszafordult. Készen álltam arra, hogy Aurora felé induljak, de teret adtam Gyíkarcnak. Mindenki meglepésére puhapöcs Melissa kezéért nyúlt. Aurora szájtátva nézte végig, ahogy Gyíkarc egy új galéria megnyitójára invitálta Melissát. 
      

      
        – Megérdemled, hogy olyan férfira pazarold az energiádat, aki hajlandó odafigyelni rád.
      

      
        Annyira el voltam foglalva Aurorával, hogy fogalmam sem volt arról, hogy szemezgethettek-e. Miből gondolta, hogy őt választja helyettem? Melissa azonban puhapöcs keze után nyúlt.
      

      
        – Mi a fasz?
      

      
        Aurora reakciójától elkapott a nevetés. Nem volt odaillő a viselkedésem, de nem tudtam visszafogni magam.
      

      
        – Ne háborogj, Aurora, neked úgyis marad társaságod a késő esti órákra… Egy megjegyzésem volna csak a számodra. Máskor ne járass le egy egyszerű férfit azzal, hogy elhozod egy nagyképű híresség házába, és ne várd, hogy harcba szálljon a kegyeidért – nézett vissza Aurorára undorodva. – Nem vagy olyan nagy szám.
      

      
        A jókedvem gyorsan elillant. Kihúztam magam, s minden önuralmamra szükségem volt ahhoz, hogy ne essek neki Aurora „ex” randipartnerének. Seggarc észlelte az energiaváltozásomat, s miután összenéztek Melissával, mind a ketten az ajtó felé fordultak, de mielőtt elindultak volna, az új srác még egyszer a szemembe nézett. A tekintetében látni lehetett, hogy azon agyal, elmondja-e még azt, ami a szívét nyomja. Aurora érdekében és a saját hírnevem érdekében is meg kellett, hogy szabaduljak tőlük. Figyelmeztető hangnemet elővéve szólaltam meg: 
      

      
        – Ha még egy szót ki mersz ejteni azon a kunkori szádon, az ablakon keresztül érsz földet. 
      

      

      
        A szavakat kiejtve fél szemmel Aurorát is néztem, de Johanna védelmezve kitakarta őt a kíváncsi tekintetek elől. A hangom hallatán Melissa a tekintetét Gyíkarc felé irányította. Tudtam, hogy a viselkedésemmel, zűrzavart okoztam, de egyetlenegy porcikám sem bánta. Jól ismerem a Miki típusú férfiakat. Ő nem férfi, csak egy kisfiú, aki fél kézzel még az anyja csecsébe kapaszkodik. Egy-két elbénázott numera után dobta volna Aurorát. Elégedett vagyok önmagammal, s hogy őszinte legyek, egy vállveregetést érdemlek. Az igazat megvallva úgy készültem a mai estére, hogy buta legyek. Bizakodni tudtam csak abban, hogy Aurora veszi a lapot és nem sértődik meg. Amúgy meg a sértettség érzését egy kis smúzolással és egy nagy csokor virággal mindig helyre lehet hozni. Gyíkarc kurvára kihozott a sodromból azzal, ahogyan végigmérte Aurorát. A bokáját összecsaphatta volna, hogy szóba állt vele egy olyan bájos és intelligens nő, mint ő. S az, hogy Melissa lelépett, nem nagy ügy. Aurora piszkálása végett hoztam csak el. Csodáltam, hogy két év után újra szóba állt velem. Miután a nemkívánt vendégek távoztak, Filippa akcióba lendült. Először felém intézte dorgáló szavait, de így, kissé spiccesen nehezen tudtam komolyan venni. Mást nem hallgattam, csak hogy miért kell a farkamat a gatyámban tartanom Aurora közelében, s hogy mertem a faszit elűzni mellőle. Nincs jogom Aurorát birtokolni, de én ezt mégis megtettem…

OEBPS/image/bild2.png





OEBPS/image/bild1.png





OEBPS/image/epub.jpg





